Душата обича истината, Дениз Лин
Душата обича истината, Дениз Лин
--------------------------------


**Уроците, които научих по своя път към радостта.**


Духовният учител Дениз Лин вярва, че не е нужно да страдате, за да израствате, и че животът ви може да бъде радостен и спокоен, независимо какво се е случило във вашето минало или какво се случва в настоящето ви. Въпреки че на моменти нейният живот е бил изпълнен с големи трудности, тази забележителна жена е стигнала до някои прозрения, които могат да помогнат и на вас да преодолеете травми от детството, да подобрите настоящите си връзки, да проявите мечтите си и да внесете радост във всеки момент от своя живот.

Изпълнена с интригуващи, забавни и понякога тъжни и стряскащи истории от личния живот на Дениз, тази книга задейства могъщи процеси, които могат да ви помогнат да се издигнете над негативните, ограничаващи убеждения, да се изпълните с мотивация и напълно да осъзнаете своите цели. С помощта на духовните напътствия и упражнения в книгата можете изцяло да трансформирате миналото си и да начертаете своето бъдеще. Тук ще откриете също насоки за това как да привличате позитивна енергия и да се радвате на един възхитително приятен живот.

Върнете светостта и простотата на своя живот и живейте с лекота и радост!

**Дениз Лин** е популярна авторка на много книги за духовно пробуждане и лечение, която повече от 35 години изследва лечебните традиции и практики на култури от целия свят. Световноизвестен лектор, писател и мистик, тя редовно провежда семинари на различни места по света и е чест гост в много телевизионни и радио предавания. За повече информация можете да посетите нейния уебсайт: www.deniselinn.com.